Stacy (susuminding)

Ummu Shaikhah Stacy binti Anam (nosusu sabaagi Stracie Angie Anam; 18 Magus 1990), i lobi ointutunan maya ngaran mononim Stacy nopo nga susuminding Malaysia, komposer om monunupu sinding i nointutunan soira nakalantoi id timpu koonom do Akademi Fantasia, nokotorimo 43% mantad 3.8 million undi. Debut album disido, Aku Stacy, pinalabus ontok 9 Gomot 2009. Ointutunan nogi isido sabaagi Dancing Queen of Malaysia om lohowon nogi do Ratu Pop. Sabaagi songulun o komposer om monunupu sinding, ointutunan nogi isido sabaagi Bunga Cantik.

 Koposion 
Nosusu i Stacy id Kota Kinabalu maya pikoruhangan di Anam Bayar om Agnes Kaloos. Minongimpuun isido sinikulan id SRK St. Joseph, tumilombus hilo id Sikul Takawas St. Michael, Penampang. Gama do kobolingkaangan kousinan do paganakan, tuminingkod isido suminikul ontok di 16 o toun (Tingkatan 4). Montok monokodung do paganakan, suiniliu isido do modisisinding id kalab kinoyonon.

Pogulu ujibakat do AF6, minumbal i Stacy do piipiro ababayan realiti modsinding di suai miagal do One in a Million 1, om nogi Gang Starz id nombo minombontuk isido miampai di tabang disido i Camellus De'lleli Anam do tinimungan pinungaranan do E-voke. Sundung do ingkaa, kinolontoyon nopo disido nga gisom no semi-final pogulu do noidu. Kootuson disido mampayat do ujibakat AF6 nopo nga maya sogu di tama dau soira orikot 18 o toun dau.

Nakaanu nogi i Stacy do sakadai poimponu montok mongoput sinikulan id Limkokwing University. Minaganu isido do Diploma Muzik om Koinusan, om minonimpuun do semesto koiso di Mansak 2010.

 Sukuon 

Kategori:Muzik